text: Kold morgen: Så skal der skrabes ruder!
  03 november 2016 kl. 05.24
  Det er en kold torsdag morgen, hvor mange skal skrabe bilens ruder fri for is, hvis kareten har overnattet i det fri. De større veje er saltet - men der er grund til at køre forsigtigt.
  Torsdag morgen ved 06-tiden ligger temperaturerne i Syd- og Sønderjylland fra frysepunktet og ned til næsten fem frostgrader.
  Det betyder, at der skal skabes ruder, hvis bilen har stået udendørs i nat. Der er blevet saltet på større veje fra kl. 21 onsdag aften - men der er grund til at køre forsigtigt.
  Politiet har dog heldigvis torsdag morgen ingen meldinger om glatføre-uheld. 
  Natten til torsdag har Vejdirektoratet for første gang dette efterår saltet statsvejene. Det er anden gang i år, at temperaturerne når ned under frysepunktet. Første gang var natten til tirsdag den 25. oktober, hvor der flere steder blev saltet på kommunale veje i de udsatte områder.
  
  OBS - OBS - OBS: Der saltes i Sønderjylland. Vagtchefen. #politidk
  
  